**Elementi i kriteriji za vrednovanje učenika - Njemački jezik 4. razred, nastavljači**

Nastava njemačkog jezika na razini B1 (nastavljači) u četvrtom razredu gimnazije odvija
se u 64 sata godišnje. CILJ učenja je osposobiti učenike za govornu i pisanu komunikaciju na njemačkom jeziku.

Elementi za vrednovanje u e-Dnevniku imenuju jezične vještine koje učenici usvajaju prema
temama nastavnog plana i programa: GOVORENJE, PISANJE, ČITANJE I SLUŠANJE S RAZUMIJEVANJEM. Poseban element je JEZIČNO POSREDOVANJE koje predviđa sažimanje i prepričavanje jednostavnijeg njemačkog teksta na hrvatskom.

Kriteriji za vrednovanje usklađeni su s Nacionalnim kurikulom za opće gimnazije, učenike se vrednuje kontinuirano tijekom školske godine i formativno – bilješkama i povratnim usmenim informacijama te sumativno - brojčanom ocjenom prema uspjehu ostvarenom na usmenim i pisanim provjerama receptivnih i produktivnih komunikaxijskih vještina.

GOVORENJE

Učenik sudjeluje u dugoj i srednje složenoj govornoj interakciji i proizvodi duge i srednje složene govorne iskaze.

|  |  |
| --- | --- |
| Ocjena | Razina ostvarenosti obrazovnih ishoda |
| odličan | Učenik samostalno govori o obrađenim temama i učinkovito sudjeluje u dugoj i srednje složenoj interakciji. Pri tom koristi širok raspon obrađenog vokabulara i jezičnih struktura. |
| vrlo dobar | Uz povremenu pomoć samostalno govori o obrađenim temama i učinkovito sudjeluje u govornoj interakciji. Pri tom koristi dobar raspon obrađenog vokabulara i jezičnih struktura. |
| dobar | Uz čestu pomoć govori o obrađenim temama i sudjeluje u govornoj interakciji. Polovično izvršava zadatak i koristi zadovoljavajući raspon obrađenog vokabulara i jezičnih struktura. |
| dovoljan | Uz stalnu pomoć govori o obrađenim temama i sudjeluje u govornoj interakciji. Pri tom koristi oskudan vokabular i slab raspon obrađenih jezičnih struktura. |
| nedovoljan | Učenik ni uz stalnu pomoć nastavnika ne uspijeva izvršiti zadatke. |

PISANJE

Učenik piše duge i srednje složene tekstove.

|  |  |
| --- | --- |
| Ocjena | Razina ostvarenosti obrazovnih ishoda |
| odličan | Učenik u potpunosti izvršava zadatak i samostalno piše zadane tekstne vrste. Pri tom vrlo često koristi obrađeni vokabular i jezične strukture uz manje greške koje ne ometaju razumijevanje. |
| vrlo dobar | Učenik većim dijelom izvršava zadatak i uglavnom samostalno piše zadane tekstne vrste. Često koristi obrađeni vokabular i strukture uz povremene pogreške koje ponekad ometaju razumijevanje. |
| Dobar | Učenik polovično izvršava zadatak i u pisanju se oslanja na tuđu pomoć. Ponekad koristi obrađeni vokabular i jezične strukture uz pogreške koje često ometaju razumijevanje. |
| Dovoljan | Učenik izvršava manji dio zadatka i pri pisanju se oslanja na tuđu pomoć. Rijetko koristi obrađeni vokabular i jezične strukture uz pogreške koje vrlo često ometaju razumijevanje, |
| Nedovoljan | Učenik ni uz stalnu pomoć nastavnika ne uspijeva izvršiti zadatke. |

ČITANJE I SLUŠANJE S RAZUMIJEVANJEM

Učenik razumije srednje duge i jednostavne tekstove pri čitanju i slušanju.

|  |  |
| --- | --- |
| Ocjena | Razina ostvarenosti obrazovnih ishoda |
| Odličan | U svim aktivnostima pokazuje razumijevanje srednje dugih i jednostavnih tekstova te samostalno izvršava zadaće. |
| vrlo dobar | U većini aktivnosti pokazuje razumijevanje srednje dugih i jednostavnih tekstova te uz povremenu pomoć izvršava zadatke. |
| Dobar | U manjem broju aktivnosti pokazuje razumijevanje srednje dugih i jednostavnih tekstova, a zadatke izvršava uz čestu pomoć nastavnika |
| Dovoljan | U vrlo malom broju aktivnosti pokazuje razumijevanje srednje dugih i jednostavnih tekstova, a zadatke izvršava uz stalnu pomoć nastavnika. |
| Nedovoljan | Učenik ni uz stalnu pomoć nastavnika ne uspijeva izvršiti zadatke. |

JEZIČNO POSREDOVANJE

Učenik usmeno ili pismeno sažima iedan ili više tekstova proizvedenih na njemačkom jeziku te ih samostalno i učinkovito prepričava na hrvatskom.

|  |  |
| --- | --- |
| Sane | Razina ostvarenosti obrazovnih ishoda |
| Odličan | Učenik samostalno i primjereno sažima ili prepričava njemački tekst. U potpunosti izvršava zadatak.  |
| vrlo dobar | Uz povremenu pomoć samostalno i uglavnom primjereno sažima ili prepričava njemački tekst. Izvršava veći dio zadatka.  |
| Dobar | Uz čestu pomoć i donekle primjereno sažima ili prepričava njemački tekst. Polovično izvršava zadatak.  |
| Dovoljan | Uz stalnu pomoć i rijetko učinkovito sažima ili prepričava njemački tekst te izvršava samo manji dio zadatka.  |
| Nedovoljan | Učenik ni uz stalnu pomoć nastavnika ne uspijeva izvršiti zadatke. |

Duljina teksta se razlikuje u receptivnim i produktivnim aktivnostima. Pri slušanju i čitanju tekst ima oko 300 do 500 riječi, pisani tekst 100 do 200 riječi, a govorni iskaz treba trajati 3 do 5 minuta.

Pisane se provjere najavljuju vremenikom. Testovi čitanja i slušanja sastoje se od zadataka objektivnog tipa (višestruki izbor, pridruživanje, dopunjavanje), a zadatci pisanje obuhvaćaju vođene i slobodne sastavke, upute, formulare, osobna pisma i sl. Bodovna lista ovisi o cilju i sadržaju provjere. Za pozitivnu ocjenu je kod pisanja potrebno ostvariti 50%, a kod testova receptivnih vještina 60% ukupnog broja bodova.

Zaključna se ocjena izvodi iz ocjena po rubrikama (pojedinim vještinama) i ne mora odgovorati aritmetičkoj sredini svih ocjena. U obzir se uzimaju i bilješke kao i ostvareni napredak učenika tijekom školske godine.

Vladimir Adamček, prof.